Dunavecse Város Önkormányzatának Képviselő-testülete

170-13/2026.

JEGYZŐKÖNYV

Készült a képviselő-testület 2026. június 23-án /15,00-15,35/ megtartott üléséről

Az ülés helye: Városháza ülésterme
Jelen vannak: 

Vörös Sándor polgármester, Kochné Vadászi Borbála alpolgármester, Aranyi János Gábor, Dallos Erika, Dér Gabriella és Sándor Zsombor képviselők (6 fő)
Távol maradt (igazoltan):

Molnár Gyula képviselő (1 fő)

Tanácskozási joggal jelen van:

Nagy Erzsébet jegyző, Ginál Róbert gazdálkodási csoportvezető, Gugyella Mariann óvodaigazgató (Százszorszép Óvoda), Aranyi Ágota intézményvezető (Vikár Béla Könyvtár), Liptai-Kölesdi Ágnes bölcsődevezető (dr. Kolozs Gergely Tipegő Bölcsőde), dr. Pándi Ottó intézményvezető (Dr. Kolozs Gergely Kistérségi Egészségügyi Centrum)
Jegyzőkönyvvezető: Marticsné Molnár Szilvia

Vörös Sándor polgármester úr

Tisztelettel köszöntöm a képviselő-testület tagjait. Megállapítom, hogy az ülés határozatképes, így azt megnyitom. A jegyzőkönyvet Kochné Vadászi Borbála és Mohácsi-Dér Gabriella képviselők hitelesítik. Javaslom, hogy a meghívóban szereplő napirendi pontokat tárgyalja meg a testület egy kiegészítéssel: 14.) napirend Vikár Béla Művelődési Ház intézményvezető pályázati kiírása
Polgármester úr megkérdezi a képviselő-testület tagjaitól, hogy ki ért egyet a napirendi pontokkal?
A képviselő-testület tagjai 6 igen szavazattal, ellenszavazat nélkül az alábbi határozatot hozták:

125/2026. (VI. 23.)
Napirend elfogadása











H a t á r o z a t a
1.) Jelentés a lejárt határidejű határozatok végrehajtásáról, a tett   intézkedésekről, tájékoztató a két ülés közötti jelentősebb eseményekről

2.) Beszámoló a 2025/2026. tanév eredményeiről 
             3.) Tájékoztató a bölcsőde nevelési-gondozási évéről
                        4.)  Szabadszállás város Önkormányzatának javaslata a Társulási

    
                   megállapodás módosítására

                        5.)  Praxisjog átruházási kérelem 

                        6.)  Szakrendelő intézményvezetői pályázata

                        7.)  Kérelem helyi védettségi megszüntetésére

                        8.)  Döntés Esélyegyenlőségi Jóléti Közalapítvány

                              megszüntetéséről

                       9.)  Árajánlat kérése a szakrendelő felújítási pályázathoz

                     10.)  Műemlék épület felújításának támogatása (református templom)

                     11.)  Döntés tetőfelújításra beérkezett árajánlatokról (Fő út 26.)

                     12.)  Fejlesztési javaslatok megvitatása

                     13.)  Úttervezésre árajánlat kérése

                     14.)  Vikár Béla Művelődési Ház intézményvezető pályázati kiírása

Zárt ülés:    1.)   Közcélú beruházással kapcsolatos árajánlatok 

                           bekérése (1-2 program)

A napirendi pontok elfogadása után megkezdődött azok tárgyalása.
1./ Napirend:
     Jelentés a lejárt határidejű határozatok végrehajtásáról, a tett
     intézkedésekről, tájékoztató a két ülés közötti jelentősebb eseményekről

     Előterjesztő: Vörös Sándor polgármester
Vörös Sándor polgármester úr

A lejárt idejű határozatokról a táblázatot mindenki megkapta, a két ülés közötti jelentősebb eseményekről szeretném a testületet tájékoztatni:
-A művelődési ház igazgatója beadta felmondását, július hónapban már az időarányos szabadságát veszi ki. Erről kellene beszélnünk. Még nem hirdettük meg az állást, de hozzám érkezett egy jelentkező, akit érdekelne az állás, a képesítése is megfelelő, dunavecsei lakosról van szó. Ha maradunk a jelenlegi intézményi struktúránál, akkor írhatunk ki pályázatot a munkakörre, illetve a pályáztatás lefolytatásáig is vehetünk fel valakit, aki megbízottként végzi a feladatot. 

Aranyi János Gábor képviselő 

Mennyi idő a pályáztatás? 
Nagy Erzsébet jegyző

Kettő-három hónap. 

Vörös Sándor polgármester úr

Egy hete az egyik állás helyet betöltöttük. Javaslom, hogy augusztus 1-jétől határozott időre bízzuk meg az intézmény vezetésével a pályázati eljárás lebonyolításáig. 

A képviselő-testület tagjai egyhangúan egyetértettek a javaslattal.

Vörös Sándor polgármester úr

Amiről tájékoztatni szeretnélek benneteket, az a játszótér kérdésköre. Kaptatok egy-egy anyagot, amit a 820 hrsz-ú, résztulajdonnal rendelkező hölgy írt. A játszóvár meg van rendelve, elvileg július, augusztus hónapban szállítania kell a cégnek. A letelepítési határidő augusztus eleje. Látjátok, hogy a kapott és kiosztott levél alapján érkezett észrevétel. Ezt a levelet dr. Szilágyi János ügyvéd úr elolvasta. Az ő megítélése szerint nem kell engedélyt kérni a résztulajdonosoktól, ha a bíróság megosztotta az adott területet és az önkormányzat használhatja, azt csinál rajta, amit a törvényi keretek megengednek. A főépítészünket megkértem, hogy nézzen annak utána, hogy valóban jól tudjuk-e, hogy a játszótér építése nem engedélyköteles tevékenység. Másik lehetőségként felmerült a büfé mögötti terület.
Aranyi János Gábor képviselő 

Javaslom, hogy tegyük oda a játszóteret, ahová tervezve van, kamerát mindenképpen szereltessünk fel. 

Nagy Erzsébet jegyző

Ahol a büfé van, azon a területen jobb helye lenne, mert a fák árnyékot tartanának. 

dr. Pándi Ottó intézményvezető

Viszont, akkor lehet, hogy nem maradhat a büfé. 

Vörös Sándor polgármester úr

Annyit még hozzáfűznék, hogy játszótér megrendeléskor nem volt része a kerítés, azt nekünk kell megépíteni. Folytatom a tájékoztatást. Járási fórumon voltam Kunszentmiklóson, a megyei önkormányzat tartotta. A célja az volt, hogy felkészüljünk a következő uniós ciklus fejlesztési irányaira. Várják a projektötleteket. Viszont az még nem biztos, hogy a jövőben is a projektötleteket a megyei önkormányzat fogja koordinálni. 

-Kecskeméten, egyeztetésen vettem részt a szakrendelő pályázatával kapcsolatban. Ennek nyomán lesz napirend az árajánlatok beszerzése, illetve projektindítással kapcsolatosan.
- Ballagáson vettem részt a református iskolában, illetve a Petőfi iskolában is. 

Polgármester úr kérte, hogy a tájékoztatót a testület fogadja el. 

A képviselő-testület tagjai polgármester úr tájékoztatását 6 igen szavazattal, ellenszavazat és határozathozatal nélkül tudomásul vették. 
2./ Napirend:
     Beszámoló a 2025/2025. tanév eredményeiről 

     Előterjesztő: Vörös Sándor polgármester
     Előterjesztésért felelős: oktatási intézmények vezetői
     Tárgyalja: P.Ü.H.V. Bizottság

     Témafelelős: Sándor Zsombor képviselő
Vörös Sándor polgármester úr
Felkérem a napirend témafelelősét, hogy ismertesse a bizottság javaslatát. 

Sándor Zsombor képviselő, a P.Ü.H.V. Bizottság elnökhelyettese

A bizottság megtárgyalta a négy intézmény: a Dunavecsei Petőfi Sándor Általános Iskola, a Duna Menti EGYMI, a Dunavecsei Református Kollégium, valamint a Százszorszép Óvoda 2025/2026. tanév eredményeiről készült beszámolót és elfogadásra javasolja. 

Vörös Sándor polgármester úr
Megkérdezem a képviselő-testület tagjaitól, hogy van-e valakinek kérdése a napirenddel kapcsolatban?

A képviselő-testület tagjai részéről kérdés nem merült fel. 

Vörös Sándor polgármester úr
Megkérdezem a képviselő-testület tagjaitól, hogy ki ért egyet a Dunavecsei Petőfi Sándor Általános Iskola 2025/2026. tanév eredményéről szóló beszámolójának elfogadásával?

A képviselő-testület tagjai 6 igen szavazattal, ellenszavazat nélkül az alábbi határozatot hozták:

126/2026. (VI. 23.)
Dunavecsei Petőfi Sándor 

Általános Iskola beszámolója











H a t  á r o z a t a
1./ Dunavecse Város Önkormányzata Képviselő-testülete úgy rendelkezik, hogy a Dunavecsei Petőfi Sándor Általános Iskola 2025/2026. tanév eredményéről szóló beszámolót elfogadja.
2./ Ezen határozatról értesül:

- Dunavecse Petőfi Sándor Általános Iskola
- Vörös Sándor polgármester
Vörös Sándor polgármester úr

Megkérdezem a képviselő-testület tagjai részéről, hogy ki ért egyet a Százszorszép Óvoda 2025/2026. tanév eredményéről szóló beszámolójának elfogadásával?

A képviselő-testület tagjai 6 igen szavazattal, ellenszavazat nélkül az alábbi határozatot hozták:

127/2026. (VI. 23.) Kt.h.

Százszorszép Óvoda beszámolója











H a t  á r o z a t

1./ Dunavecse Város Önkormányzata Képviselő-testülete úgy rendelkezik, hogy a Százszorszép Óvoda 2025/2026. tanév eredményéről szóló beszámolót elfogadja.

2./ Ezen határozatról értesül:

- Százszorszép Óvoda 

Vörös Sándor polgármester úr

Megkérdezem a képviselő-testület tagjai részéről, hogy ki ért egyet a Dunavecsei Református Kollégium 2025/2026. tanév eredményéről szóló beszámolójának elfogadásával?

A képviselő-testület tagjai 6 igen szavazattal, ellenszavazat nélkül az alábbi határozatot hozták:

128/2026. (VI. 24.) Kt.h.

Dunavecsei Református

Kollégium beszámolója











H a t  á r o z a t
1./ Dunavecse Város Önkormányzat Képviselő-testülete úgy rendelkezik, hogy a Dunavecsei  Református Kollégium, Általános Iskola, Középiskola és Kollégium 2025/2026. tanév eredményéről szóló beszámolót elfogadja.

2./ Ezen határozatról értesül:

- Dunavecsei Református Kollégium
Vörös Sándor polgármester úr

Megkérdezem a képviselő-testület tagjai részéről, hogy ki ért egyet a Duna Menti EGYMI 2025/2026. tanév eredményéről szóló beszámolójának elfogadásával?

A képviselő-testület tagjai 6 igen szavazattal, ellenszavazat nélkül az alábbi határozatot hozták:

129/2025. (VI. 24.) Kt.h.

Duna Menti EGYMI beszámolója





H a t  á r o z a t
1./ Dunavecse Város Önkormányzat Képviselő-testülete úgy rendelkezik, hogy a Duna Menti EGYMI 2025/2026. tanév eredményéről szóló beszámolót elfogadja.

2./ Ezen határozatról értesül:

- Duna Menti EGYMI Dunavecse

3.) Napirend:

      Tájékoztató a bölcsőde nevelési-gondozási évéről
      Előterjesztő: Vörös Sándor polgármester

      Előterjesztésért felelős: Liptai-Kölesdi Ágnes bölcsődevezető
      Tárgyalja: P.Ü.H.V. Bizottság

      Témafelelős: Sándor Zsombor képviselő
Vörös Sándor polgármester úr

Gratulálni szeretnék az intézményvezetőnek a sikeres vizsgájához. Felkérem a napirend témafelelősét, hogy mondja el a bizottság javaslatát. 
Sándor Zsombor képviselő, a P.Ü.H.V. Bizottság elnökhelyettese

A bizottság megtárgyalta a bölcsőde beszámolóját és elfogadásra javasolja.

Vörös Sándor polgármester úr

Megkérdezem a képviselő-testület tagjaitól, hogy van-e valakinek kérdése a napirenddel kapcsolatban?

A képviselő-testület tagjai részéről kérdés nem merült fel. 

Vörös Sándor polgármester úr

Megkérdezem a képviselő-testület tagjaitól, hogy ki ért egyet a bölcsődei tájékoztató elfogadásával?

A képviselő-testület tagjai 6 igen szavazattal, ellenszavazat nélkül az alábbi határozatot hozták:

130/2026. (VI. 23.)
Tájékoztató a bölcsőde nevelési-gondozási évéről









          












H a t á r o z a t a
1./ Dunavecse Város Önkormányzat Képviselő-testülete úgy határoz, hogy a dr. Kolozs Gergely „Tipegő” Bölcsőde nevelési-gondozási évéről szóló tájékoztatót elfogadja.

2./ Ezen határozatról értesül:

- Liptai-Kölesdi Ágnes bölcsődevezető

4.) Napirend

      Szabadszállás város Önkormányzatának javaslata a Társulási

      megállapodás módosítására

      Előterjesztő: Vörös Sándor polgármester

      Előterjesztésért felelős: Nagy Erzsébet jegyző
      Tárgyalja: P.Ü.H.V. Bizottság

      Témafelelős: Molnár Gyula képviselő

Vörös Sándor polgármester úr

Felkérem a napirend témafelelősét, hogy mondja el a bizottság javaslatát.
Sándor Zsombor képviselő, a P.Ü.H.V. Bizottság elnökhelyettese

A bizottság megtárgyalta Szabadszállás város Önkormányzatának javaslatát a Társulási megállapodás módosítására, és elfogadásra javasolja a képviselő-testület számára.

Vörös Sándor polgármester úr
Megkérdezem a képviselő-testület tagjaitól, hogy ki ért egyet a határozati javaslat elfogadásával?
A képviselő-testület tagjai 6 igen szavazattal, ellenszavazat nélkül az alábbi határozatot hozták:

131/2026. (VI. 23.) normatív
Társulási megállapodás módosítása











H a t á r o z a t a

1./ Dunavecse Város Önkormányzata Képviselő-testülete úgy határoz, hogy a Felső-Kiskunsági és Dunamelléki Kistérségi Társulás a módosításokkal egységes szerkezetbe foglalt társulási megállapodását elfogadja.

2./ A képviselő-testület megbízza Vörös Sándor polgármestert a további teendők ellátásával.

Határidő: 2026. augusztus 1.

Felelős: 

· Vörös Sándor polgármester
A határozatról értesülnek:

· FKDM TKT 

· Vörös Sándor polgármester

· Nagy Erzsébet jegyző
· Irattár
5.) Napirend:
      Praxisjog átruházási kérelem 

      Előterjesztő: Vörös Sándor polgármester

      Előterjesztésért felelős: Zavaczki Renáta ügyvezető
      Tárgyalja: P.Ü.H.V. Bizottság

      Témafelelős: Sándor Zsombor képviselő

Vörös Sándor polgármester úr

Felkérem a napirend témafelelősét, hogy ismertesse a bizottság javaslatát.
Sándor Zsombor képviselő, a P.Ü.H.V. Bizottság elnökhelyettese

A bizottság megtárgyalta a RenDoDentál Kft. ügyvezetőjének kérelmét melyben kérte a praxisjog átruházását dr. Saman Sadeghi fogorvos részére, a bizottság javasol hozzájárulni a praxisjog átruházásához. Továbbá javasolja a feladat-ellátási szerződés megkötését a határozati javaslat szerint.
Vörös Sándor polgármester úr

Megkérdezem a képviselő-testület tagjaitól, hogy ki ért egyet a praxisjog átruházásával, a határozati javaslat elfogadásával?

A képviselő-testület tagjai 6 igen szavazattal, ellenszavazat nélkül az alábbi határozatot hozták:

132/2026. (VI. 23.)
Fogászati körzet praxisjog átruházásának 

jóváhagyásáról és feladat-ellátási szerződés megkötéséről











H a t á r o z a t a

 Dunavecse Város Önkormányzatának Képviselő-testülete a RenDoDental Kft. ügyvezetőjének írásbeli kérelmét megtárgyalta, és az önálló orvosi tevékenységről szóló 2000. évi II. törvény 2/A. §-a alapján hozzájárulását adja Dunavecse fogorvosi körzethez tartozó praxisjog (működtetési jog) átruházásához.

1./ A Képviselő-testület támogatja, hogy a fenti körzet hosszú távú és stabil ellátása érdekében a praxisjog a jelenlegi jogosulttól a körzetben ténylegesen ellátást végző orvos, Dr. Saman Sadeghi részére kerüljön átruházásra.

2./ A Képviselő-testület hozzájárul ahhoz, hogy az Önkormányzat a fogorvosi körzet egészségügyi feladatainak ellátására háromoldalú feladat-ellátási előszerződést (majd a praxisengedély véglegessé válását követően feladat-ellátási szerződést) kössön az alábbi felekkel:

· Dunavecse Város Önkormányzata (mint a feladat ellátásáért felelős),

· Dr. Saman Sadeghi fogorvos/háziorvos (mint a praxisjog leendő személyes jogosultja), és a

· RenDoDental Kft. (mint a rendelő infrastrukturális működtetését és a gazdasági hátteret biztosító egészségügyi szolgáltató).
3./ A Képviselő-testület felhatalmazza a Polgármestert a feladat-ellátási szerződést az Önkormányzat nevében aláírja. 

4./ A Képviselő-testület felkéri a Jegyzőt, hogy a döntésről a kérelmezőt (RenDoDental Kft.-t), valamint az érintett orvosokat írásban értesítse, és gondoskodjon a döntésnek az Országos Kórházi Főigazgatóság (OKFŐ) felé történő továbbításáról a hatósági véleményezés/engedélyezés céljából.

Felelős: Vörös Sándor polgármester / Nagy Erzsébet jegyző
Határidő: Az értesítésre: azonnal / A szerződés aláírására: az OKFŐ praxisengedély véglegessé válását követő 15 napon belül. 

5./ Ezen határozatról értesül:

- Vörös Sándor polgármester

- Nagy Erzsébet jegyző

- RenDoDental Kft.

- dr. Saman Sadeghi

6.) Napirend:

      Szakrendelő intézményvezetői pályázata

      Előterjesztő: Vörös Sándor polgármester

      Előterjesztésért felelős: Nagy Erzsébet jegyző
      Tárgyalja: P.Ü.H.V. Bizottság

      Témafelelős: Sándor Zsombor képviselő

Vörös Sándor polgármester úr

Felkérem a napirend témafelelősét, hogy ismertesse a bizottság javaslatát.

Sándor Zsombor képviselő, a P.Ü.H.V. Bizottság elnökhelyettese

Dunavecse Város Önkormányzat Dr. Kolozs Gergely Kistérségi Egészségügyi Központ intézményvezetőjének megbízatása 2026. szeptember 30. napjával lejár, ezért szükséges a pályázat kiírásra. A beérkező pályázati anyagok rangsorolására és a nyertes pályázó személyére vonatkozó javaslattételre 3 fős előkészítő bizottság létrehozására a bizottság elfogadásra javasolja a határozati javaslatot. 

Vörös Sándor polgármester úr

Megkérdezem a képviselő-testület tagjaitól, hogy ki ért egyet a határozati javaslat 1 elfogadásával, a pályázati felhívás elfogadásával?

A képviselő-testület tagjai 6 igen szavazattal, ellenszavazat nélkül az alábbi határozatot hozták:

133/2026. (VI. 23.)
Pályázati kiírás

(szakrendelő)









         H a t á r o z a t a

Dunavecse Város Önkormányzat Képviselő-testülete (továbbiakban: Képviselő-testület) megtárgyalta előterjesztését és a következő határozatot hozza:

1./
A Képviselő-testület úgy dönt, hogy a Dr. Kolozs Gergely Kistérségi Egészségügyi Centrum intézményvezetői beosztására az előterjesztésben foglaltak alapján pályázatot ír ki. 

2./    A képviselő-testület felkéri Nagy Erzsébet jegyzőt, hogy pályázati felhívást közzéteszi a kormányzati személyügyi igazgatási feladatokat ellátó szerv internetes oldalán, valamint Dunavecse város honlapján tegye közzé.

             Határidő: értelemszerű

             Felelős: Nagy Erzsébet jegyző

3./ Ezen határozatról értesül:

    - Vörös Sándor polgármester

   -  Nagy Erzsébet jegyző

Vörös Sándor polgármester úr

Megkérdezem a képviselő-testület tagjaitól, hogy ki ért egyet a bizottság létrehozásával a határozati javaslat 2 szerint?

A képviselő-testület tagjai 6 igen szavazattal, ellenszavazat nélkül az alábbi határozatot hozták:

134/2026. (VI. 23.)
Bizottság létrehozása











H a t á r o z a t a

Dunavecse Város Önkormányzat Képviselő-testülete (továbbiakban: Képviselő-testület) megtárgyalta az előterjesztését és a következő határozatot hozza:

1./
A Képviselő-testület úgy határoz, hogy a pályázó(k) meghallgatására létrehozott bizottság tagjai a következők:

elnök: 



Kochné Vadászi Borbála alpolgármester

elnökhelyettes:

Molnár Gyula PÜHV Bizottság elnöke

tag:



Sándor Zsombor képviselő

tag:



az egészségügyi szakmai testület képviselője

tat:
a járóbeteg-szakellátást nyújtó egészségügyi szolgáltató vezetésére szóló meghívásos eljárás esetén a területileg illetékes városi kórház vezetője
Határidő: pályázati kiírás 2026. június 23.


pályázók meghallgatása 2026. 

bizottság véleményezése 2026. szeptember 30.

pályázat elbírálása 2026. szeptember 30.

Felelős:

· Vörös Sándor polgármester

· Nagy Erzsébet jegyző

2./ Ezen határozatról értesülnek:

· - Vörös Sándor polgármester

· - Nagy Erzsébet jegyző és általa a megválasztott véleményező bizottsági tagok

- Irattár

7.) Napirend:

      Kérelem helyi védettségi megszüntetésére

      Előterjesztő: Vörös Sándor polgármester

      Előterjesztésért felelős: Nagy Erzsébet jegyző
      Tárgyalja: P.Ü.H.V. Bizottság

      Témafelelős: Aranyi János Gábor képviselő

Vörös Sándor polgármester úr

Felkérem a napirend témafelelősét, hogy ismertesse a bizottság javaslatát.

Aranyi János Gábor képviselő, a bizottság elnökhelyettese

Czili István kérelmében leírta, hogy szeretné a Dunavecse, Bajcsy-Zs. u. 4. sz. alatti ingatlanáról levetetni a helyi védettséget. Az épület állapota leromlott, a homlokzata több helyen vizesedik és mállik, a vakolat sérült, nyílászáról elavultak, az épület energetikai állapota nem megfelelő. A bizottság javasolja a helyi védettség megszüntetését.
Vörös Sándor polgármester úr

Megkérdezem a képviselő-testület tagjaitól, hogy ki ért egyet a Dunavecse, Bajcsy-Zs. u. 4. sz. alatti ingatlan helyi védettségének megszüntetésével?
A képviselő-testület tagjai 6 igen szavazattal, ellenszavazat nélkül az alábbi határozatot hozták:

135/2026. (VI.23.)

A Dunavecse, Bajcsy-Zsilinszky u. 4. szám 
alatti ingatlan helyi védettségének megszüntetéséről 
és a rendelet módosításáról









         H a t á r o z a t a 

Dunavecse Város Önkormányzatának Képviselő-testülete megtárgyalta a Dunavecse, Bajcsy-Zs. u. 4. szám alatti ingatlan helyi védettségének megszüntetésére irányuló kérelmet. A Képviselő-testület megállapítja, hogy az ingatlan műszaki és energetikai állapota jelentősen leromlott, homlokzata több helyen vizesedik és mállik, vakolata sérült, nyílászárói elavultak, energetikai állapota nem megfelelő, így a helyi védettség fenntartása a továbbiakban nem indokolt.
A Képviselő-testület a fenti indokok alapján az alábbi határozatot hozza:

1./ A Képviselő-testület úgy dönt, hogy a Dunavecse, Bajcsy-Zs. u. 4. szám alatti ingatlan helyi védettségét megszünteti.
2./ Képviselő-testület felkéri Nagy Erzsébet jegyzőt, hogy a településképi és helyi építészeti örökség védelméről szóló önkormányzati rendelet módosítását készítse el és a soron következő testületi ülésre terjessze be. 
3./ A Képviselő-testület felkéri a jegyzőt, hogy a rendeletmódosítás elfogadását követően intézkedjen a döntés kérelmezővel történő közléséről, valamint a helyi védettség törlésének ingatlan-nyilvántartási átvezetéséről.

Határidő: azonnal (a rendeletmódosítás kihirdetésével egyidejűleg)
Felelős: Nagy Erzsébet jegyző
4./ Ezen határozatról értesül:

- Nagy Erzsébet jegyző

- Czili István Dunavecse

- Vörös Sándor polgármester

8.) Napirend:

      Döntés Esélyegyenlőségi Jóléti Közalapítvány

      megszüntetéséről

      Előterjesztő: Vörös Sándor polgármester

      Előterjesztésért felelős: Nagy Erzsébet jegyző
      Tárgyalja: P.Ü.H.V. Bizottság

      Témafelelős: Molnár Gyula képviselő

Vörös Sándor polgármester úr

Felkérem a témafelelőst, hogy mondja el a bizottság javaslatát.

Sándor Zsombor képviselő, a P.Ü.H.V. Bizottság elnökhelyettese

A Közalapítvány évek óta nem működik, a kuratóriumi tagok egy része nem él, aki eddig a bevallásokat csinálta szintén elhalálozott. A NAV folyamatosan küldi a büntetéseket, ezért kezdeményezni szükséges a közalapítvány megszüntetését. A bizottság javasolja a határozati javaslat elfogadását.

Vörös Sándor polgármester úr

Megkérdezem a bizottság tagjaitól, hogy ki ért egyet azzal, hogy kezdeményezzük az Esélyegyenlőségért Jóléti Szolgálat Közalapítvány megszüntetését?

A képviselő-testület tagjai 6 igen szavazattal, ellenszavazat nélkül az alábbi határozatot hozták:

136/2026. (VI.23.)

az Esélyegyenlőségért Jóléti Szolgálat

Közalapítvány megszüntetésének

kezdeményezéséről és dr. Molnár Erika ügyvéd 

meghatalmazásáról










H a t á r o z a t a

Dunavecse Város Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvényben biztosított jogkörében, valamint a Polgári Törvénykönyvről szóló 2013. évi V. törvény (Ptk.) és a civil szervezetek bírósági nyilvántartásáról szóló törvényi rendelkezések alapján az alábbi döntést hozza:

1./ A Képviselő-testület, mint Alapító jogkörének gyakorlója megállapítja, hogy az általa alapított „Esélyegyenlőségért Jóléti Szolgálat Közalapítvány” (korábbi név: Esélyegyenlőséget gyermekeinknek” Közalapítvány (székhely: 6087 Dunavecse, Fő út 43.) melyet Bács-Kiskun Megyei Bíróság Pk.30/1997/3. sorszám alatti végzésével 1997.április 15. napján 950. sorszám alatt vezetett be a civil szervezetek nyilvántartásába, majd névváltoztatásról Pk.30/1997/11. sorszámú végzéssel határozott.

A Közalapítvány mintegy 10 éve nem működik, céljainak megvalósítása ellehetetlenült. A Kuratórium tagjainak elhalálozása, az elnök elérhetetlensége, valamint a könyvvezetést végző személy halála miatt a szervezet véglegesen működésképtelenné vált. A Közalapítvány évek óta nem nyújtott be adóbevallást ezért Nemzeti Adó- és Vámhivatal (NAV) mulasztási bírságot szabott ki, melyet inkasszó útján a bankszámláról beszedett. 

A Képviselő-testület ezért elhatározza a Közalapítvány jogutód nélküli megszüntetését.
2./ A Képviselő-testület megállapítja, hogy a Közalapítványnak:

- nincs más civil- illetve gazdálkodószervezetben részesedése,
- nincs jogi személyiségű szervezeti egysége,
- nincs el nem számolt támogatása,
- nincs elszámolt, de bármilyen kötelezettséggel érintett tétele, akár támogatásból eredően,

- nincs fennálló hitelezői tartozása.

- A Közalapítvány kizárólag pénzvagyonnal rendelkezik, melyet a tulajdonában álló, az OTP Bank Nyrt.-nél vezetett 11732105-20002626 számú folyószámláján tart.

3./ A Képviselő-testület felkéri és meghatalmazza dr. Molnár Erika ügyvédet DR MOLNÁR ERIKA ÜGYVÉDI IRODA tagját (2300 Ráckeve, Ady Endre u. 46.; Kasz:36065556; Ügyfélkapu:18709924), hogy Dunavecse Város Önkormányzata képviseletében teljes jogkörrel járjon el a Kecskeméti Törvényszék, a Nemzeti Adó- és Vámhivatal (NAV), az OTP Bank Nyrt., valamint minden egyéb szükséges hatóság előtt az „Esélyegyenlőségért Jóléti Szolgálat Közalapítvány” kényszer-végelszámolási / törvényességi felügyeleti eljárás keretében történő megszüntetése és a civil szervezetek nyilvántartásából való törlése érdekében.
4./ A Képviselő-testület felhatalmazza a Polgármestert, hogy az Önkormányzat képviseletében az ügyvédi megbízási szerződést aláírja, és az eljárás költségeit az Önkormányzat éves költségvetésének terhére biztosítsa.

5./ A Képviselő-testület ismételten kinyilvánítja, hogy a hatósági és eljárási költségek levonása után az OTP-számlán maradt pénzvagyon az Önkormányzat által alapított és fenntartott 

Gyermekeinkért Iskolai Alapítvány (székhely:6087 Dunavecse, Zrínyi u. 6.
adószáma:19049395-1-03; Bírósági bejegyzés száma: Pk.61104/1992/4) kerüljön átadásra.  

Határidő: azonnal
Felelős: Vörös Sándor Polgármester

6./ Ezen határozatról értesül:

- Vörös Sándor polgármester

- Dr. Molnár Erika ügyvéd

- Nagy Erzsébet jegyző
9.) Napirend:

      Árajánlat kérése a szakrendelő felújítási pályázathoz

      Előterjesztő: Vörös Sándor polgármester

      Előterjesztésért felelős: Ginál Róbert gazdálkodási csoportvezető
      Tárgyalja: P.Ü.H.V. Bizottság

      Témafelelős: Molnár Gyula képviselő

Vörös Sándor polgármester úr

Felkérem a témafelelőst, hogy mondja el a bizottság javaslatát.

Sándor Zsombor képviselő, a P.Ü.H.V. Bizottság elnökhelyettese

Az Egészségügyi szakellátás fejlesztése Dunavecsén című, TOP_PLUSZ-3.3.2-21-BK1-2025-00024 azonosító számú pályázatunk az eü. gép beszerzések mellett tartalmaz kisebb mértékű felújítási (burkolatcsere, festés, tető javítás, vakolat javítások) munkát is, amelynek beszerzése kapcsán három árajánlat bekérése szükséges. A bizottság javasolja árajánlatok bekérését 3 vállalkozó részére. A bizottság javasolja elfogadni e témában a határozati javaslatot a képviselő-testület számára.

Vörös Sándor polgármester úr

Megkérdezem a képviselő-testület tagjaitól, hogy ki ért egyet azzal, hogy minimum 3 vállalkozás részére kerüljön kiküldésre a dokumentáció a határozati javaslat szerint?

A képviselő-testület tagjai 6 igen szavazattal, ellenszavazat nélkül az alábbi határozatot hozták:

137/2026. (VI.23.)

Az „Egészségügyi szakellátás fejlesztése Dunavecsén” 
(TOP_PLUSZ-3.3.2-21-BK1-2025-00024) című projekt 
keretében megvalósuló felújítási munkák beszerzési 
eljárásának megindításáról











H a t á r o z a t a

Dunavecse Város Önkormányzatának Képviselő-testülete megtárgyalta a TOP_PLUSZ-3.3.2-21-BK1-2025-00024 azonosító számú, „Egészségügyi szakellátás fejlesztése Dunavecsén” című pályázathoz kapcsolódó felújítási munkák (burkolatcsere, festés, tetőjavítás, vakolatjavítás) elvégzésére vonatkozó előterjesztést, és az alábbi döntést hozza:
1./ A Képviselő-testület úgy dönt, hogy a bruttó 31 080 829 Ft tervezői költségbecslésű felújítási munkák elvégzésére – figyelemmel arra, hogy az összeg nem éri el a nemzeti közbeszerzési értékhatárt – nem indít nyílt nemzeti közbeszerzési eljárást. A beszerzést a hatékony és gazdaságos pénzfelhasználás elvét szem előtt tartva, közvetlen piaci versenyeztetéssel, 5 (öt) meghatározott vállalkozástól történő írásos árajánlat bekérésével valósítja meg.
2./ A Képviselő-testület jóváhagyja a beszerzési eljárás alapját képező ajánlattételi dokumentációt.
3./ A Képviselő-testület úgy dönt, hogy a beszerzési eljárás szakszerű és jogszerű előkészítése, valamint teljes körű lebonyolítása érdekében megbízza a Magistratum-S Kft-t a lebonyolítói feladatok ellátásával.
4./ A Képviselő-testület felkéri a Polgármestert, hogy a megbízott közbeszerzési tanácsadó útján gondoskodjon az ajánlattételi felhívás és a dokumentáció egyidejű megküldéséről az alábbi 5 (öt) kivitelező szervezet részére:

- Bevonat Bt. (Solt)

- Alapép Kft. (Nagyvenyim)

- Apovill Kft. (Apostag)
- Anvikor Kft. (Kalocsa)

- Vecse-Ép Kft. (Dunavecse)
5./ A Képviselő-testület felkéri a Polgármestert, hogy a beérkező ajánlatok szakmai és pénzügyi kiértékelését követően – a lebonyolító szakvéleménye alapján – terjessze a Képviselő-testület elé a döntési javaslatot a nyertes vállalkozó kiválasztására és a vállalkozási szerződés megkötésére.

Határidő: azonnal 
Felelős: Vörös Sándor polgármester
6./ Ezen határozatról értesül: 

- Vörös Sándor polgármester

- Ginál Róbert gazdálkodási csoportvezető
10.) Napirend:

        Műemlék épület felújításának támogatása (református templom)

        Előterjesztő: Vörös Sándor polgármester

        Előterjesztésért felelős: Vörös Sándor polgármester
        Tárgyalja: P.Ü.H.V. Bizottság

        Témafelelős: Molnár Gyula képviselő

Vörös Sándor polgármester úr

Felkérem a témafelelőst, hogy mondja el a bizottság javaslatát.

Sándor Zsombor képviselő, a P.Ü.H.V. Bizottság elnökhelyettese

A református templom felújítása februárban egyszer már tárgyaltuk, akkor a civil támogatásból nem részesültek, mivel a műemlék épület felújítására nagyobb összeget szeretnénk adni, mint amennyit a civil keretből szoktunk. Tegnapi napon a lelkipásztor kiegészítette korábbi kérelmét azzal, hogy kimutatta a felújítás eredeti költségét és leírta, hogy további 13,3 millió forintot hozzá kell tenni a felújítási összeghez. A bizottság 6 millió forint támogatás odaítélését javasolja.
Vörös Sándor polgármester úr

Megkérdezem a képviselő-testület tagjaitól, hogy ki ért egyet azzal, hogy a Dunavecsei Református Egyházközség templom felújítását támogassuk 6 millió forinttal?

A képviselő-testület tagjai 6 igen szavazattal, ellenszavazat nélkül az alábbi határozatot hozták:

138/2026. (VI.23.)

Műemlék épület felújításának támogatása 
(református templom)










H a t á r o z a t a

1./ Dunavecse Város Önkormányzata Képviselő-testülete elkötelezett a település épített örökségének megóvása mellett, ezért 6.000.000 Ft, azaz hatmillió forint vissza nem térítendő támogatást biztosít a Dunavecsei Református Egyházközség részére a helyi műemlék református templom felújítási munkálatainak támogatására.
2./  A Képviselő-testület a támogatás fedezetét Dunavecse Város Önkormányzata 2026. évi költségvetéséről szóló rendeletének általános tartalékkerete terhére biztosítja.
3./ A Képviselő-testület felhatalmazza a polgármestert a támogatási szerződés megkötésére és aláírására.

Határidő: a támogatási szerződés megkötésére a határozat elfogadását követő 30 nap.
Felelős: Vörös Sándor polgármester
4./ A Képviselő-testület felkéri Ginál Róbert gazdálkodási csoportvezetőt, hogy az 1. pontban szereplő összeget az önkormányzat 2026. évi költségvetésébe tervezze be.
5./ Ezen határozatról értesül:

- Vörös Sándor polgármester

- Dunavecsei Református Egyházközség

- Nagy Erzsébet jegyző

- Ginál Róbert gazdálkodási csoportvezető
11.) Napirend:

        Döntés tetőfelújításra beérkezett árajánlatokról (Fő út 26.)

        Előterjesztő: Vörös Sándor polgármester

        Előterjesztésért felelős: Ginál Róbert gazdálkodási csoportvezető
        Tárgyalja: P.Ü.H.V. Bizottság

        Témafelelős: Molnár Gyula képviselő

Vörös Sándor polgármester 
Felkérem a témafelelőst, hogy mondja el a bizottság javaslatát.

Sándor Zsombor képviselő, a P.Ü.H.V. Bizottság elnökhelyettese

Három ajánlat érkezett a Fő út 26. Takarékszövetkezet épület tetőcsere (lécezés, tetőcserép, szarufák cseréje, bádogos munkák) és belső munkálatok (födém szigetelés, gipszkartonozás) kivitelezési munkáira. A legkedvezőbbet Valaczka Csaba EV, Bogdán Tüzép Kft., Dallos Zoltán EV, Thermo-Per-Coop Kft. adta bruttó 8.813.261 Ft összegben.

Vörös Sándor polgármester 
Megkérdezem a képviselő-testület tagjaitól, hogy ki ért egyet a bizottság javaslatával?
A képviselő-testület tagjai 6 igen szavazattal, ellenszavazat nélkül az alábbi határozatot hozták:

139/2026. (VI.23.)

Döntés tetőfelújításra beérkezett árajánlatokról (Fő út 26.)










H a t á r o z a t a

1./ Dunavecse Város Önkormányzata Képviselő-testülete úgy határoz, hogy hogy Fő út 26. (régi Takarékszövetkezet) tetőfelújításra beérkezett árajánlatok alapján Valaczka Csaba EV, Bogdán Tüzép Kft., Dallos Zoltán EV, Thermo-Per-Coop Kft. által adott legkedvezőbb ajánlatot fogadja el, bruttó 8.813.261 Ft összegben.

2./ A Képviselő-testület felkéri

- Vörös Sándor polgármester urat a további teendők ellátására.

- Ginál Róbert gazdálkodási csoportvezetőt, hogy az 1. pontban szereplő összeget a 2026. évi költségvetésbe tervezze be.

3./ Ezen határozatról értesül:
- Vörös Sándor polgármester

- Valaczka Csaba EV

- Ginál Róbert gazdálkodási csoportvezető

12.) Napirend:

       Fejlesztési javaslatok megvitatása

       Előterjesztő: Vörös Sándor polgármester

       Előterjesztésért felelős: Vörös Sándor polgármester
       Tárgyalja: P.Ü.H.V. Bizottság

       Témafelelős: Molnár Gyula képviselő

Vörös Sándor polgármester úr

Felkérem a témafelelőst, hogy mondja el a bizottság javaslatát.

Sándor Zsombor képviselő, a P.Ü.H.V. Bizottság elnökhelyettese

A bizottsági ülésen elhangzottak alapján javasoljuk elfogadásra.
Vörös Sándor polgármester úr

Megkérdezem a képviselő-testület tagjaitól, hogy ki ért egyet a bizottság javaslatával?

A képviselő-testület tagjai 6 igen szavazattal, ellenszavazat nélkül az alábbi határozatot hozták:

140/2026. (VI.23.)

Fejlesztési javaslatok megvitatása

















H a t á r o z a t a

Dunavecse Város Önkormányzata Képviselő-testülete a Pénzügyi, Ügyrendi, Humán és Városgazdálkodási Bizottság javaslatát figyelembe véve - az alábbi határozatot hozza a Dunavecsei Tisza-sziget 40 pontból álló javaslatcsomagjával kapcsolatban:
1. Külső szervek megkeresése és jelzések továbbítása
1.1.A Képviselő-testület felkéri a polgármestert, hogy kezdeményezze a Magyar Közútnál a Fő út teljes szakaszának, valamint a József Attila utca és a gát kereszteződésétől a kikötő lejáratáig tartó szakasz felújítását.
1.2. A Képviselő-testület felkéri a polgármestert, hogy küldjön hivatalos megkeresést a MÁV részére a vasúti átjáró felújítása, valamint a Volán társaság részére a buszközlekedést érintő lakossági észrevételek ügyében.
1.3. A Képviselő-testület felkéri a polgármestert, hogy tájékoztassa az érintett egyházakat a temetők bekamerázására, valamint a Szűz Mária szobor talapzatára vonatkozó lakossági felvetésekről.

2. Önkormányzati hatáskörű intézkedések jóváhagyása
2.1. A Képviselő-testület elrendeli a Kínai áruház elé a kötelező haladási irányt jelző tábla kihelyezését, valamint a Béke köznél a zsákutca tábla pótlását az önkormányzati költségvetés terhére.

2.2. A Képviselő-testület tudomásul veszi a városköszöntő tábla visszaállításának, az utcai szemetesek cseréjének, valamint a szökőkút és a könyvszekrény felújításának folyamatban lévő munkálatait.

2.3. A Képviselő-testület felkéri a polgármestert, hogy a Hídi fesztivál helyszínére vonatkozó lakossági felmérést folytassa le az önkormányzat hivatalos közösségi oldalán.
3. Szakpolitikai és fejlesztési elvek rögzítése

3.1. A Képviselő-testület a csapadékvíz-kezelés terén elvi döntést hoz amellett, hogy a nyílt árkok megszüntetése helyett a víz helyben tartását, a szikkasztást és az esőkertek kialakítását támogatja a szakemberek javaslatainak maximális figyelembevételével.
3.2. A Képviselő-testület a bérlakások és a fiatalok lakhatásának kérdését – a bizottsági vita alapján – egy későbbi ülésen, a bérleti időtartamok és a bérleti díjak felülvizsgálatával együtt, önálló napirendi pontként tárgyalja meg.
Ezen határozatról értesül:
- Vörös Sándor polgármester
13.) Napirend:

        Úttervezésre árajánlat kérése

        Előterjesztő: Vörös Sándor polgármester

        Előterjesztésért felelős: Vörös Sándor polgármester
        Tárgyalja: P.Ü.H.V. Bizottság

        Témafelelős: Aranyi János Gábor képviselő

Vörös Sándor polgármester úr

Felkérem a témafelelőst, hogy mondja el a bizottság javaslatát.

Aranyi János Gábor képviselő, a P.Ü.H.V. Bizottság elnöke

A bizottság javasolja a Vörösmarty, Kölcsey, Báthory, Fülöp György és Tátra utcák útépítési tervezési munkálataira árajánlat bekérését úttervezéssel foglalkozó szakosodott vállalkozásoktól. 

Vörös Sándor polgármester úr

Megkérdezem a képviselő-testület tagjaitól, hogy ki ért egyet azzal, hogy a bizottság által javasol 5 utca tervezési munkálataira árajánlatokat kérjünk be?

A képviselő-testület tagjai 6 igen szavazattal, ellenszavazat nélkül az alábbi határozatot hozták:

141/2026. (VI.23.)

Úttervezési feladatokra árajánlat
bekérése










H a t á r o z a t a

1./ Dunavecse Város Önkormányzata Képviselő-testülete úgy határoz, hogy a Vörösmarty utca, Kölcsey utca, Báthori utca, Fülöp György utca és Tátra utca útépítési (engedélyezési és kiviteli) tervezési munkáira minimum 3 úttervezéssel foglalkozó vállalkozástól kérjen be árajánlatokat.
2./ Képviselő-testület felkéri a Polgármestert, hogy a beérkezett árajánlatokat terjessze a Képviselő-testület elé.
Határidő: 2026. augusztus 10.
Felelős: Vörös Sándor polgármester
3./  Ezen határozatról értesül:

      - Vörös Sándor polgármester

      - Ginál Róbert gazdálkodási csoportvezető
14.) Napirend:

       Vikár Béla Művelődési Ház intézményvezető pályázati kiírása

        Előterjesztő: Vörös Sándor polgármester

        Előterjesztésért felelős: Vörös Sándor polgármester
Vörös Sándor polgármester úr

A Vikár Béla Művelődési Ház intézményvezetője 2026. augusztus 1-jével beadta felmondását, ezért javaslom a pályázat kiírását.

Megkérdezem a képviselő-testület tagjaitól, hogy ki ért egyet a pályázat felhívás közzétételével?

A képviselő-testület tagjai 6 igen szavazattal, ellenszavazat nélkül az alábbi határozatot hozták:

142/2026. (VI.23.)

Vikár Béla Művelődési Ház intézményvezető pályázati kiírása









H a t á r o z a t a 
Dunavecse Város Önkormányzat Képviselő-testülete (továbbiakban: Képviselő-testület) megtárgyalta a „Vikár Béla Művelődési Ház intézményvezetői/igazgatói beosztásra pályázat kiírása” című napirendet és a következő határozatot hozza:

1./ A Képviselő-testület úgy határoz, hogy a Vikár Béla Művelődési Ház intézményvezetői/igazgatói beosztás betöltésére pályázatot ír ki. 
2./ A Képviselő-testület felkéri a jegyzőt, hogy gondoskodjon pályázati felhívás Dunavecse Város Önkormányzata, valamint a Vikár Béla Művelődési Ház honlapján való közzétételéről. 

Határidő: azonnal

Felelős: Nagy Erzsébet jegyző

Határozatról értesülnek
- Vörös Sándor polgármester

- Nagy Erzsébet jegyző

- irattár

Vörös Sándor polgármester úr

A pályázati eljárás során szükséges véleményező bizottságot létrehozni, javaslom az előterjesztésben szereplő határozati javaslat elfogadását.

Megkérdezem a bizottság tagjaitól, hogy ki ért egyet a határozati javaslat elfogadásával?

A képviselő-testület tagjai 6 igen szavazattal, ellenszavazat nélkül az alábbi határozatot hozták:

143/2026. (VI. 23.)
Szakértő bizottság létrehozása








    







 H a t á r o z a t a

Dunavecse Város Önkormányzat Képviselő-testülete (továbbiakban: Képviselő-testület) megtárgyalta előterjesztését és a következő határozatot hozza:

A Képviselő-testület úgy határoz, hogy a Vikár Béla Művelődési Ház igazgatói beosztásra pályázók meghallgatására, a pályázatok véleményezésére létrehozott szakértő bizottság tagjainak megválasztja az alábbi személyeket:

Elnök: Molnár Gyula képviselő, a P.Ü.H.V. Bizottság elnöke, 

Elnök-helyettes: Sándor Zsombor képviselő, a P.Ü.H.V. Bizottság elnökhelyettese
Tagok:

Mohácsi-Dér Gabriella települési képviselő

……………. NMI Művelődési Intézet

……………..Vikár Béla Művelődési Ház munkatársa
Határidő: értelemszerű

Felelős:
· Vörös Sándor polgármester

· Nagy Erzsébet jegyző

A határozatról értesülnek:
1./Vörös Sándor polgármester

      
és általa a megválasztott bizottsági tagok

2./ Nagy Erzsébet jegyző

Polgármester úr tájékoztatja a képviselő-testületet és a jelenlévőket, hogy a következő testületi ülés 2026. szeptember 29-én lesz.

Nyílt ülés keretében több napirend nem volt, ezért Polgármester úr a nyílt ülést 15,35 perckor bezárta, a képviselők a Mötv. 2011. évi CLXXXIX. törvény 46 § (2) értelmében, a továbbiakban zárt ülésen folytatták munkájukat.

Kmft.

Vörös Sándor 






Nagy Erzsébet

            polgármester




                               jegyző




Hitelesítem:  ………………………….





          ………………………….

